Albert Gómez: “Treballarem l’un contra un i la mecànica de tir” -\nHome / Notícies / Equips / Femenins / Infantil femení A / Albert Gómez: “Treballarem l’un contra un i la mecànica de tir”\nAlbert Gómez: “Treballarem l’un contra un i la mecànica de tir”\nUpdated: setembre 2, 2014\nAlbert Gómez (4/3/1991) inicia la seva cinquena temporada com a entrenador al TGN Bàsquet. Aquest curs, Gomi, tal i com l’anomena tothom, serà l’encarregat de dirigir l’equip infantil femení A del club lila, que haurà de substituir el del curs passat, que va jugar a A1. Albert Gómez té unes aspiracions més modestes en un equip que es farà de nou i espera, per tant, classificar-se per nivell A.\n– Què n’espera de l’equip que entrenarà enguany?\n– Crec que és un grup que pot créixer molt però això dependra de les jugadores. S’ha de tenir en compte que només hi ha 4 jugadores del Sagrat Cor i la resta venen d’altres equips i, per tant, hem de veure quin tipus de bàsquet han fet fins ara aquestes noies.\n– És un meló per obrir…\n– Quin és l’objectiu per aquesta temporada?\n– Vull treballar el màxim per ser a nivell A.\n– Quins conceptes basquetbolístics vol que aprenguin les seves jugadores al final de la campanya?\n– El més important serà el treball d’un contra un, la lectura d’espais i adquirir una bona mecànica de tir.\n– Farà molta tecnificació doncs?\n– No realment. Els entrenaments aniran dirigits a millorar en l’un contra i a córrer molt la pista.\n– Planteja un bàsquet vistós, no?\n– Vull que el meu equip jugui ràpid i que defensi fort. En atac estàtic, a partir del treball de l’un contra un, poder tenir superioritat i dividir la zona.\n– Vostè hereta una categoria que el curs passat va ser de les millors del club, amb un equip que va jugar a A1 i va guanyar el Torneig de Cambrils. Què suposa per vostè agafar aquest relleu?\n– Tenia moltes ganes de portar aquest equip de fa temps. Crec que és un equip amb què es podran treballar moltes coses. No té el nivell que tenia el del curs passat però crec que pot tenir un bon rendiment.\nActualitatInfantil femení Aslide\nImpecable primera victòria de l’any contra @cbc\nAquests han estat els resultats de la jornada. pic.twitter.com/VVHjj8ZUwP\ngener 18, 2022 10:30


La Casa Blanca anuncia la retirada de la meitat de les tropes de l'Iraq\nTrump vol replegar la meitat dels soldats a l'Afganistan per presentar-se a les eleccions amb alguna promesa complerta\n2 min. Barcelona 09/09/2020 19:15\n651x366 Un batalló nord-americà en una base iraquiana a la frontera amb Kuwait / DAVID FURST / AFP Un batalló nord-americà en una base iraquiana a la frontera amb Kuwait / DAVID FURST / AFP\nA menys de dos mesos de les eleccions presidencials dels Estats Units, Donald Trump vol arribar a les urnes amb el missatge que és un home de paraula. La Casa Blanca ha anunciat aquest dijous la retirada de 3.000 dels 5.200 soldats que té desplegats a l’Iraq des de fa 16 anys, un gest que aparentment es repetirà en els pròxims dies a l’Afganistan, on es preveu reduir aproximadament a la meitat els 8.600 militars destacats.\nDurant el seu mandat, el republicà ha repetit la seva intenció de replegar les tropes a l’exterior per poder acabar el que ell qualifica de “guerres interminables”. Si pot fer-ho, li servirà per presentar davant de l’electorat les credencials de promeses complertes per compensar totes les que ha deixat inacabades, com la construcció del mur de la frontera sud i, sobretot, que el cost corri a càrrec de Mèxic.\nCrítiques de Trump als militars\nBarack Obama ja va iniciar la retirada de part dels efectius a l’Iraq el 2012, però dos anys després va haver de rectificar davant de l’ofensiva dels milicians de l’Estat Islàmic a la regió. Tot i que Trump s’ha plantejat des de l’inici del seu mandat el desmantellament de l’operatiu, finalment també va preferir esperar “el moment adequat” per donar més temps a les autoritats iraquianes a enfortir i estabilitzar les institucions.\nEn aquesta llarga i atípica campanya electoral marcada per la factura que acumula Trump per la mala gestió del coronavirus, el president ha volgut desviar l'atenció criticant els alts comandaments del Pentàgon perquè s'oposen als seus plans de reduir les tropes a l’exterior. Diu Trump que els militars ho fan pels seus interessos particulars de “fer felices” les empreses contractistes que treballen per al departament de Defensa. L’octubre del 2019 Washington ja va retirar les tropes del nord de Síria i va deixar penjats els aliats kurds.\nA causa del gran desplegament de tropes a l'exterior per les campanyes de la guerra contra el terror iniciades per George W. Bush com a resposta als atacs de l’11-S, almenys 37 milions de persones s’han vist obligades a deixar casa seva, segons un informe de la Universitat de Brown, dels Estats Units. La majoria de desplaçats s'han donat a l'Iraq (9,2 milions), Síria (7,1 milions) i l'Afganistan (5,3 milions), seguits pel Pakistan, el Iemen, Somàlia, Líbia i les Filipines.


Benissa celebrarà les Festes de Moros i Cristians sense capitanies ni pólvora « Infobenissa\n18 de juny de 2022 No hi ha comentaris\nL’esperada tornada a la normalitat a les festes de Moros i Cristians, fins i tot haurà d’esperar un any més a Benissa. La localitat va calfant motors per a tornar a gaudir de les celebracions en honor a Sant Pere. Els dies grans es concentren del 24 al 27 de juny. Unes festes que, no obstant això, en aquest 2022, seran una mica descafeïnades, però que s’esperen viure amb la mateixa il·lusió que abans de la pandèmia. I és que enguany les celebracions no tindran capitanies, ni en el bàndol moro ni en el cristià. I no es podran disparar els trabucs. La pólvora s’ha retirat del programa d’actes. Unes decisions consensuades en la Junta de l’Associació de Moros i Cristians, adaptant-se a les actuals circumstàncies, com ha explicat el regidor de Festes, Ximo Nadal.\nD’una banda, les capitanies que haurien de liderar les festes enguany, no han aconseguit recaptar els diners suficients per a afrontar els actes tradicionals a causa de l’evolució de la pandèmia. Nadal recorda que al desembre i gener estàvem en un pic de contagis. No s’han pogut dur a terme activitats suficients amb les quals reunir els diners que requereix portar endavant una capitania. Pel que l’assemblea ha acordat fer el programa d’actes sense capitanies. Tot un repte, segons apunta el regidor.\nL’altra circumstància que trastoca el programa tradicional de les festes de Moros i Cristians és la nova normativa relacionada amb l’ús de la pólvora. Actualment la normativa permet l’emmagatzematge de la càrrega explosiva un màxim de 72 hores abans de disparar-la. Nadal explica que estava previst que la munició per als trabucs arribara a Benissa el dia 23, el dijous previ a la festa, per ser 24 festiu autonòmic. Si es compten les hores establides per la normativa per a l’ús d’explosius, no eixen els càlculs. No es podrien dur a terme els actes previstos en la segona meitat del programa de festes en els quals es dispara, perquè se superen les 72 hores establides per la legislació. La solució, es retiren els actes d’arcabusseria del programa.\nEls dies grans d’aquestes festes es concentren del 24 al 27 de juny, però hui dissabte, dia 18, s’inicia el programa d’actes amb un concert de música festera que tindrà lloc a la Placeta de l’Església Vella a les 19.30h. A les 22.00h està prevista una concentració de filaes i un sopar de germanor, a la qual seguirà l’Orquestra Scream, a la Plaça Rei Jaume I amb servei de barra.\nEls bàndols de la creu i la mitja lluna no tindran capitans que els guien en la batalla festiva d’enguany, els carrers no faran olor de pólvora, ni el baluern de la festa ressonarà en cada racó de la localitat, però la festa tornarà a eixir al carrer. Superada la pandèmia les ganes de compartir aquesta tradició, lluny de minvar, s’ha vist incrementada i malgrat les modificacions a aplicar al programa, Benissa tornarà a celebrar els Moros i Cristians.\nPodeu consultar ací el Programa de les Festes de Moros i Cristians de Benissa\nPel seu interés hem reproduït aquesta notícia apareguda el 17 de juny de 2022 a la web marinaalta.es


Manifest | Des de baix\nEl seu impacte, amb el creixement de l’atur i la generalització dels tancaments d’empreses i els EROs, es veu encara més agreujat pel model de creixement potenciat per l’administració en els darrers anys, basat en l’especulació immobiliària, la destrucció del territori, i mà d’obra barata. La flexibilització del mercat de treball, les retallades salarials i dels serveis socials, les privatitzacions, i l’ensorrament del món rural avancen sense fre.\nEl pla d’Ajust de Zapatero, aplicat religiosament pel govern de la Generalitat, i la reforma laboral són un pas més en els intents que la crisi la paguin els que no l’han causada. Els atacs contra els drets socials del govern espanyol no són un fet aïllat o puntual. S’emmarquen en una estratègia coordinada dels governs de la Unió Europea per seguir avançant en la construcció de la seva Europa del Capital al servei de les grans multinacionals i per fer retrocedir els drets socials i laborals conquerits històricament. El seu objectiu és infligir una derrota històrica al conjunt dels i les assalariades i aprofitar la crisi per reforçar els mecanismes de dominació. D’aquí la importancia de la propera Vaga General del 29S que, per a nosaltres, ha de ser no un punt i final i un parèntesi en el camí, sino un punt d’inflexió cap a un nou període de remobilització social des de baix.\nEstem, en definitiva, davant una veritable fugida endavant dels amos del món en la seva recerca permanent de beneficis que no fa sinó incrementar els aspectes socialment i ecològicament més destructius del capitalisme global i que ens aboca a una crisi social i ecològica sense precedents.\nMentre la crisi colpeja amb força, els anhels de sobirania del poble català queden, un cop més, enterrats sota una Constitució espanyola antidemocràtica i monàrquica. El procés fallit de reforma de l’Estatut, culminat amb la sentència d’un Tribunal Constitucional il.legítim, mostra ben clarament que no hi ha emancipació nacional possible en l’actual marc legal. La manifestació del 10 de juliol va expressar no només el fort rebuig a la sentència, sinó també l’afirmació de la voluntat de decidir del poble de Catalunya i de traspassar els límits de la Constitució. Tanmateix, surant sobre aquestes aspiracions democràtiques, hi ha el retorn i l’augment de les expectatives electorals de forces conservadores com CiU, que ha estat la crossa de tots els governs espanyols, tant del PSOE com del PP. O bé sorgeixen nous projectes com els de Laporta o de Carretero, propiciant una candidatura independentista sense contingut social i d’esquerres, que busquen canalitzar les aspiracions sobiranistes cap a una via morta i al servei del món empresarial.\nLa crisi s’entrecreua amb la corrupció que, amb els casos Pretoria i Millet, esquitxa tota la política catalana i mostra les complicitats entre l’elit política professional i el món empresarial. No hi ha un pam de net en la política catalana.\nEstem davant un escenari que no fa sinó posar de manifest la naturalesa antidemocràtica de l’actual model econòmic i de la Unió Europea, en un context on els grans partits i les direccions dels grans sindicats s’han adaptat totalment als interessos empresarials, la política s’ha professionalitzat completament i els centres de presa de decisions s’allunyen cada cop més del conjunt de la ciutadania. Un panorama que abona el terreny per l’ascens del racisme i la xenofòbia i la dreta populista.\nNecessitem una alternativa a Catalunya\nPer fer front als intents que la crisi la paguem tots i totes cal la mobilització continuada i sostinguda de la població, organitzar la resistència a cada barri, poble, centre de treball i estudi…i reconstruir un nou teixit social, el sindicalisme combatiu i els moviments socials.\nPerò amb això no n’hi ha prou. Necessitem construir una alternativa en el terreny polític que també ajudi a la remobilització social i formi part de les lluites socials. No podem deixar que els partits de sempre diguin que ens representen, quan en realitat treballen en benefici d’una minoria.\nEls partits que conformen el govern de la Generalitat s’han mostrat totalment inservibles per a transformar la societat i millorar les condicions de vida de la població. Les dues legislatures de govern tripartit parlen per si soles. La seva és una política al servei dels interessos del capital, socialment injusta, insolidària, destructora del territori i supeditada a la Constitució espanyola. El fracàs del tripartit només fa que preparar el retorn de la dreta al poder.\nFront al desgast dels partits tradicionals i el fracàs del govern tripartit veiem néixer noves propostes politiques, com les opcions independentistes de dretes i proempresarials i també alternatives xenòfobes i reaccionàries. La solució als problemes actuals només pot venir de la mà d’una resposta d’esquerres, mobilitzadora i solidària.\nNecessitem construir una alternativa anticapitalista i defensora dels drets nacionals i la plena sobirania de Catalunya. Una alternativa ecologista, feminista, antiracista, internacionalista i lligada als moviments i a les lluites socials.\nEn un moment com l’actual, en plena crisi econòmica, social i mediambiental, en ple augment de les aspiracions sobiranistes del poble català, amb els partits majoritaris esquitxats fins al coll per la corrupció, amb un ascens alarmant de la xenofòbia, amb la visita del Papa a Barcelona el proper novembre, i amb la Vaga General del 29S en perspectiva… no ens podem quedar de braços creuats. Cal trencar la resignació i fer un pas endavant. És el moment d’atrevir-se. De no quedar-se amb allò vell i treballar per construir allò nou.\nUna veu crítica a les eleccions al Parlament… és el moment d’atrevir-se!\nAmb aquesta perspectiva, vàries organitzacions polítiques com Revolta Global-Esquerra Anticapitalista, Corrent Roig, i Lluita Internacionalista, i diversos activistes de moviments socials ens hem aplegat per impulsar una candidatura anticapitalista, i defensora dels drets nacionals i la plena sobirania de Catalunya. Una candidatura ecologista, feminista, antiracista i internacionalista. El nostre és un projecte obert, al que esperem seguir incorporant noves voluntats, persones i col.lectius.\nPer a nosaltres les eleccions són un terreny més de lluita. No som electoralistes, ni fem de les campanyes electorals la nostra raó de ser. Volem una alternativa que sigui útil per a les resistències socials i que aprengui d’aquestes resistències. Per això la nostra prioritat és la lluita el carrer. Però pensem que no podem permetre que els partits que monopolitzen la representació política i electoral ho segueixin fent. I pretenguin seguir parlant en nom de tots i totes nosaltres, mentre governen en benefici de les grans empreses. Per això volem impulsar una nova veu que utilitzi les eleccions per fer sentir les propostes de les i els treballadors, dels aturats i aturades, dels i les immigrants, dels activistes dels moviments socials, del sindicalisme combatiu…\nPensem que cal trencar amb el dilema de quedar-se a casa el dia de les eleccions o de seguir votant pel mal menor. Donar suport el mal menor és sovint el camí més ràpid que porta al mal major.\nLa nostra és una proposta en construcció en la qual volem sumar el màxim nombre de voluntats, amb diferents visions i procedències, però totes compromeses amb una transformació radical de la societat i amb la lluita per canviar el món de base.\nÉs el moment d’atrevir-se, de no quedar-nos a casa.\nTenim milers de raons per fer-ho.\nVolem representar una veu diferent i defensem una política de ruptura amb l’actual ordre de coses. Una Catalunya anticapitalista, sobirana, ecologista, feminista, antiracista i internacionalista.\nLes següents són les nostres primeres propostes, unes primeres pistes de treball d’un programa que esperem anar enriquint les pròximes setmanes amb la col.laboració de totes les organitzacions, col.lectius, i activistes interessats en que hi hagi una nova veu com aquesta a les eleccions al Parlament:\n1.Per la fi dels plans d’ajust i les retallades dels drets socials i laborals\nRebutgem la política dels governs de la Unió Europea i del G20, els plans d’ajust i els rescats amb diners públics de la banca. Defensem l’expropiació del sistema bancari i la creació d’una banca pública que tingui com a finalitat satisfer les necessitats bàsiques de la població. No a la reforma laboral i als intents de precaritzar encara més el mercat de treball. Front a l’atur i als EROs exigim la prohibició dels acomiadaments col.lectius i la obligarietat del pagament per part dels empresaris dels deutes contrets en les empreses en crisi. Defensem la jornada laboral de 35 hores sense reducció de salari, amb la perspectiva d’anar cap a les 30, i el repartiment igualitari del treball domèstic i de cura. Demanem un salari mínim de 1200 euros i el dret a un ingrés social equivalent per a totes les persones en atur. Front a la privatització directa i indirecta defensem els béns i els serveis públics sotra control social i democràtic i el retorn al sector públic, en la gestió i propietat, dels serveis privatitzats. No a la LEC i al Pla Bolonya. No al copagament de la sanitat. Volem la jubilació als 60 anys i ens oposem als plans imminents de reforma de les pensions. Exigim una reforma fiscal que gravi les grans fortunes i en combati el frau fiscal, i l’abolició dels paradisos fiscals. Defensem una política d’habitatge basada en la creació d’un parc públic d’habitatges per a lloguer social no superior al 25% del salari i una moratòria immobiliària. No als desnonaments per impagaments d’hipoteques de llars afectades pel frau immobiliari o l’atur. No al mobbing immobiliari que pateixen moltes famílies, sovint de pocs ingressos i d’edat avançada, moltes d’elles dones grans.\n2.Per la plena sobirania i l’autodeterminació\nDefensem la plena sobirania del poble català i rebutgem la Constitució espanyola monàrquica de 1978. El procés fallit de reforma de l’Estatut mostra clarament que la via estatutària és una via morta i que la satisfacció dels anhels de sobirania del poble català exigeix trencar amb la Constitució. Defensem l’exercici del dret a l’autodeterminació a través d’un referèndum amb l’objectiu d’assolir una República Catalana que pugui decidir lliurement el vincle que vol tenir amb la resta de pobles ibèrics i d’Europa.\n3.Per un model econòmic i social sostenible\nEns oposem a l’actual model productivista i consumista. Reivindiquem l’expropiació del sector energètic i el tancament de les nuclears. Defensem les energies renovables, el territori i el transport públic. No a la MAT, al transvassament del riu Ebre i a les infraestructures que destrueixen el territori. Volem un mon rural viu, un banc de terres públic, una llei de transformació artesana, i una Catalunya lliure de transgènics. Per la sobirania alimentaria. No a la PAC. No al maltracte animal.\n4.Per la fi del racisme i la xenofòbia\nDenunciem l’auge del racisme i la xenofòbia, sovint fomentats des de les institucions, que busca convertir els immigrants en el boc emissari de la crisi. Volem la derogació de la Llei d’Estrangeria, el tancament dels centres d’internament, la defensa del dret a l’hospitalitat envers les persones “sense papers”, i els plens drets de ciutadania per a la població immigrant. Despenalització del “top manta”.\n5.Per la igualtat entre homes i dones\nDefensem la fi de les discriminacions laborals i salarials de les dones, l’ampliació del permís de maternitat i paternitat, una xarxa pública de llars d’infants i el repartiment igualitari del treball domèstic i de cura. Reivindiquem la despenalització de l’avortament i la seva inclusió en la xarxa pública. Volem una política amb mitjans reals per combatre la violència de gènere que superi els límits de la legislació actual.\n6.Per la defensa de les llibertats democràtiques\nDefensem les llibertats i els drets democràtics bàsics amenaçats en nom de la lluita contra el terrorisme i la immigració. Exigim la derogació de la Llei de Partits. Ens oposem a la criminalització i repressió dels moviments socials i volem la despenalització de l’okupació. Demanem la derogació de les ordenances cíviques autoritàries aprovades en moltes localitats de Catalunya.\n7.Per una Catalunya solidària amb la resta de pobles del món\nExigim al govern català i als governs de la UE el boicot i la fi dels acords i relacions de qualsevol tipus amb l’Estat d’Israel. Demanem la fi immediata del bloqueig de Gaza. Defensem la causa del poble Saharaui. Demanem la dissolució de l’OTAN, la desmilitarització de la Unió Europea i reivindiquem una Europa dels pobles i dels i les treballadores. Volem l’abolició del deute extern i el deute ecològic. Denunciem la política imperialista de les multinacionals catalanes als països del sud.\n8.Per uns mitjans de comunicació democràtics i una cultura desmercantilitzada\nDemanem una Llei de mitjans de comunicació que n’afavoreixi el control democràtic i potenciï els alternatius. Defensem el software lliure, la fi de les patents de software, i el lliure intercanvi de productes culturals. Ens oposem a la política de la SGAE i al Cànon Digital i defensem una política cultural que afavoreixi la creació artística desmercantilitzada.\n9.Per la fi de les discriminacions a gais, lesbianes, bisexuals, transsexuals, queers i intersexes\nEns oposem a qualsevol tipus de discriminació social o laboral per motius d’opció sexual i a les visions reaccionàries sobre la família. Demanem la despatologització de la transsexualitat.\n10.Per la transparència i la no professionalització de la política\nFinalment, demanem mesures reals contra la corrupció i la impunitat amb què actuen els polítics i els empresaris corruptes i mesures a favor de la transparència i el control públic de l’administració. Volem una política no professionalitzada. Exigim la limitació dels càrrecs públics a no més de 2 mandats i amb salaris que no siguin superiors al salari públic mitjà. Defensem el dret a vot als 16 anys.


Ecodiari: Amplien la depuradora de la Llagosta per millorar l'aigua del riu Besòs\nRedacció | Actualitzat el 02/03/2022 a les 19:34h\nAquest divendres ha quedat inaugurada l'ampliació de l’Estació Depuradora d’Aigües Residuals (EDAR) de la Llagosta, amb l'objectiu de millorar la qualitat de l'aigua efluent al riu Besòs. L'Agència Catalana de l'Aigua (ACA), ha invertit 14 milions d'euros en unes obres que permeten eliminar la matèria nitrogenada i la matèria carbonosa de l'aigua que surt de la planta.\nEs calcula que amb aquestes millores es deixaran d’abocar 800.000 quilos anuals de nitrogen, fet que s'espera que reverteixi en la millora de l’entorn fluvial, ja que l'aigua estarà més oxigenada i això afavoreix el desenvolupament de la fauna i flora. La part més important de l'ampliació ha estat la construcció d’un tercer decantador secundari i d’un nou reactor biològic.\nLa consellera d'Acció Climàtica, Alimentació i Agenda Rural, Teresa Jordà i Roura, i la vicepresidenta del Consorci Besòs Tordera, Neus Garcia i Ribas, acompanyats per l'alcalde de la Llagosta, Òscar Sierra i Gaona, i el director de l'Agència Catalana de l'Aigua (ACA), Samuel Reyes i López, entre d'altres autoritats, han inaugurat aquest divendres l'ampliació de l'estació.\nLa consellera Jordà ha destacat durant la inauguració que "el sanejament de les aigües residuals és una de les eines primordials per la lluita contra el canvi climàtic". "Aquestes instal·lacions permeten donar una segona vida a l'aigua residual, contribuint a la millora de les masses d'aigua i reciclant al mateix temps un residu que generem totes i tots", ha dit la consellera. Així mateix, "des del 2018 també incorporem mesures per reduir la petjada energètica de les depuradores amb el desplegament d'un pla que inclou la instal·lació de plaques fotovoltaiques, l'aprofitament del biogàs i millores en l'eficiència de les plantes".\nJordà també ha assenyalat que "en el Pla de gestió de les conques internes 2022-2027 estan previstes un total de 430 accions en matèria de sanejament amb una inversió de 600 milions d'euros".\nPer la seva banda, Garcia ha destacat que "aquesta ampliació ens ajudarà a assolir un Objectius de Desenvolupament Sostenible de l'agenda 2030, en concret el que fa referència a Aigua neta i Sanejament, compromisos que tenim totes les administracions". D'altra banda, ha volgut agrair "el treball conjunt entre administracions i l'esforç dut a terme pels professionals encarregats de l'obra i de la gestió de l'EDAR per garantir en tot moment el sanejament, tot i la complexitat del projecte".\nL'alcalde de la Llagosta, Òscar Sierra, ha posat de manifest la importància "que tota la societat s'impliqui en vetllar pels nostres rius i que les administracions segueixin invertint en el sanejament".\nL'EDAR la Llagosta es va construir l'any 1994 (amb un tractament fisicoquímic) i ampliada, per primer cop, l'any 1998 (amb tractament biològic). Tracta les aigües residuals urbanes i industrials de nou municipis del Vallès Oriental i el Vallès Occidental: la Llagosta, Martorelles, Mollet del Vallès, Palau-Solità i Plegamans, Polinyà, Sant Fost de Campsentelles, Santa Maria de Martorelles, Santa Perpètua de Mogoda i Sentmenat. Es calcula que dona servei a una població de 138.380 habitants.\nEstà dissenyada per tractar un cabal diari de 43.000 m³, que arriba mitjançant una xarxa de col·lectors en alta d'aproximadament 60 km. L'EDAR i el conjunt de la xarxa de col·lectors conformen el que es coneix com Sistema de sanejament la Llagosta.\nAquesta actuació s'ha articulat mitjançant un conveni subscrit per l'ACA i el Consorci Besòs Tordera, on s'han fixat les condicions per dur a terme aquesta actuació. El Consorci s'ha encarregat de la redacció del projecte i de la seva execució, mentre que l'ACA n'ha finançat les obres.\nAgència Catalana de l'AiguaTeresa Jordà la Llagostadepuradora la LlagostaEDAR la Llagostala Llagosta


Els diners per a les festes majors de les urbanitzacions, per lluitar contra el coronavirus - Diari de Terrassa\nÚltim ple municipal de Vacarisses, celebrat per videoconferència.\nEls diners per a les festes majors de les urbanitzacions, per lluitar contra el coronavirus\nL'Ajuntament de Vacarisses ha arribat a un acord amb les associacions veïnals per destinar la majoria de l'assignació de les festes majors (que no se celebren) a material de protecció per a la Covid-19. L'acord es va veure reflectit en l'últim ple municipal, que es va tornar a celebrar per videoconferència, on el primer punt de l'ordre del dia va ser la modificació del pressupost de 2020 per anul·lar algunes de les convocatòries d'atorgament de subvencions a entitats del municipi. El motiu és que diversos projectes no es podran realitzar a causa de la Covid-19. Aquesta proposta, igual que la resta de punts del ple, va ser aprovada per unanimitat.\nAixí, en el cas de la regidoria de Joventut es destinaran dos mil euros a l'Associació AEIG per a ajudar les famílies a pagar la quota de les inscripcions al CAU. En l'àmbit d'Acció Social, 1.200 euros aniran a l'Associació de Càritas Vacarisses per al seu projecte de menjador social. Pel que fa a la dotació per a Turisme, Comerç i Consum, la totalitat de l'import (800 euros) serà per a l'Associació de Comerciants de Vacarisses.\nPer la seva banda, Participació Ciutadana ha arribat a un acord amb les entitats veïnals i la Federació d'AA.VV. de Vacarisses per destinar 3.300 euros a despeses de finançament i manteniment de locals, i la consignació pressupostària restant a l'adquisició de mascaretes o altres materials necessaris per a la lluita contra la Covid-19. En aquest sentit, l'alcalde de Vacarisses, Antoni Masana, va voler destacar la predisposició de les entitats veïnals per no optar als diners per a les festes majors de les urbanitzacions.\nDel pressupost de Cultura, 12 mil euros es destinaran igualment a subvencions a entitats per concurrència competitiva i mil euros a Moto Clàssic Vacarisses per a la celebració del seu 30è aniversari. Quant a les regidories de Medi Ambient, Educació i Esports, continuaran amb el procediment ja iniciat, d'atorgament de subvencions a entitats per concurrència competitiva, per poder cobrir despeses anteriors a la pandèmia.


Denuncia destrosses reiterades al seu magatzem als Pallaresos\nLi trenquen el quadre elèctric a cop de pedres\nActualitzada 17/07/2017 a les 20:32\n«És gent que s’avorreix i que es dedica a fer destrosses sense cap més motiu i ningú fa res per aturar-los». Són les paraules d’un veí dels Pallaresos, qui es mostra indignat per la impunitat amb què actuen les persones o el grup de persones que li han causat diversos desperfectes a un magatzem de la seva propietat.\n«A l’abril ja em van destrossar el magatzem. No es van emportar res, però van llençar pedres i em van trencar els vidres de les finestres. Ara s’han carregat el comptador del subministrament elèctric. L’han fet malbé a cop de pedra i això em sortirà car», diu el veí. Assegura que van arrencar també dos arbres joves que havia plantat a la finca, van destrossar la caseta del gos i van llençar pedres a l’interior de la bassa de la finca.\n«És pur vandalisme, sense més», diu l’home, qui assegura estar quasi convençut de saber de quin grup de persones podria ser el responsable de tots els atacs gratuïts al magatzem de la seva propietat. Assegura que l’Ajuntament té coneixement dels fets, «però per aquí no passen ni Mossos d’Esquadra ni els vigilants municipals».\nEl veí dels Pallaresos afirma que els fets ocorreguts al seu mas són només una mostra del vandalisme que continua «impune» al municipi.\n«Van pintar grafits al mur de casa meva, a la del costat i a la d’un altre veí. Un dels xalets on han fet les pintades és d’obra vista i treure l’esprai és un problema. Van fer grafitis també al costat dels antics rentadors públics. La cosa cada vegada va a més i estem farts de tant vandalisme al poble i que ningú faci res per acabar amb aquest», diu l’home.\nAquest veí dels Pallaresos tem que el nivell dels actes vandàlics vagi a més amb el temps. «Em temo que, finalment, acabin entrant al magatzem i hi calin foc o qualsevol cosa així», conclou l’home.


Club d'Atletisme Baleària Diànium: d’abril 2007\nV Cursa Popular de Teulada\nSaïd DayDay guanya amb autoritat la V Cursa Popular de Teulada\nMaxine McKinnon vencedora en xiques\nAlicia Vicens, Maria Perelló, Tiffany Kelleway, Marc Pastor, Vicente Pedrós i Cristina Bertomeu vencen també en les seues categories\n28-04-07. El C.A. Diànium va lluir el seu equipatge en la V Cursa Popular de Teulada, la segona cursa del Circuit a Peu de la Marina Alta. El nostre club es va fer vore per Teulada tant per la quantitat d'atletes participants com pel gran nombre de trofeus que van aconseguir.\nAmb els seus 58 atletes arribats a meta en totes les categories, el Club d'Atletisme Diànium Pavasal-Iscomar-Travermed-Baleària va ser de nou, segons els llistats de SomEsport, el que va tindre major participació en la cursa.\nL'atleta de Gata Saïd Dayday es va passejar per la cursa i va ser el clar vencedor, amb quasi un minut d'avantatge sobre el segon, Juan Antonio Fernández, del C.A. Benidorm.\nEn dones, la supremacia de Maxine McKinnon va ser encara major, vencedora femenina de la prova amb 7 minuts d'avantatge sobre la segona, Amparo Villar, del C.A. Safor.\nEl 15è lloc de la general aconseguit per Víctor Fenández i el 20è d'Antonio Masanet també són remarcables.\nEn xiquets, els nostres van estar a l'altura del que saben fer: En prebenjamí, Alicia Vices primera, Lourdes López segona i Lua Fernández, a un pas del pòdium, 4a. En benjamí, Maria Perelló primera. En infantil xiques, el pòdium va ser complet, Tiffany Kelleway primera, Yasmin Kelleway segona, Marina Crespo tercera, i encara Alba Sánchez quarta. En xics, Miquel Piera segon. En infantil, Marc Pastor primer. En cadet femení, un altre ple, Cristina Bertomeu primera, Noemí López segona i Ana González tercera. En xics, també va guanyar Vicente Pedrós.\nTambé van participar els xiquets Sofia Schulze-Steinen, Francisca Alberola, Pau Ronda, Núria Pérez, Pau Mahiques, Malena Vázquez, Laia Far, Patrícia Mas, Quique Vicens, Raül Bertomeu, Saül Díaz i Manel Mas i els majors Luis Vicens. Josep Vicent Bonet, Eduardo Muñoz, Dionisio Cheli, Tomás HIdalgo, José María Jorro, Joan Ribes, José Luis Sánchez, Rafael Todolí, Joan Morató, Francisco Sánchez, Pablo Camino, Vicente Llobell, Felipe García, Juan Garijo, María José Bertomeu, José Luis Peiró, Jaime Avargues, Mariano Ventero, Fani Ochoa, Carmina Crespo, Gema De Fez, Juan Mengual, Guillermo Lledó, Laura Llorca, Carmen Cornejo, Salvador Salort i Paqui Bolufer.\nAlejandro Puig millora la marca en Marràqueix i està a unes centèsimes de la mínima per a Pekin\n28-04-07. Alejandro Puig, atleta en cadira de rodes, va estar la setmana passada en Marràqueix (Marroc) participant en unes proves d'atletisme adaptat amb els millors atletes de l'especialitat, d'Europa i el nord d'Àfrica. Després de diversos dies d'adaptació i entrenaments, les proves es van disputar entre dissabte 28 i diumenge 29.\nEn la prova de 100 ml, Alejandro va obtindre la medalla d'or amb un temps de 16,50 s, ja que encara que en principi va quedar en segon lloc a només 10 centèsimes del primer, aquest últim va ser desqualificat perquè tenia un grau de minusvalidesa menor i per tant pertanyia a una categoria diferent.\nEn la cursa de 200 ml, Alejandro va tindre uns problemes mecànics en la seua cadira de rodes, se li va desequilibrar la direcció en la corba i no va poder passar de la 4a plaça, en una cursa que fins aleshores anava controlant sense problemes i anava en la primera posició.\nLa seua progressió en les últimes setmanes fa preveure que prompte podrà aconseguir baixar les escasses dècimes de segon que separen les seues marques de les mínimes necessàries per a guanyar-se la participació en els Jocs Paralímpics de l'any que ve a Pekin. La propera cita d'Alejandro serà el campionat d'Espanya que es celebrarà els dies 2 i 3 de juny en Albacete.\nC.A. Diànium en el campionat provincial cadet\nEloise Taylor i Carlos Heredero campions provincials\n28-04-07. El dia 28 es va disputar a Elx la segona jornada del Campionat Provincial Cadet a la qual van assistir atletes del C.A. Diànium\nCarlos Heredero va ser campió provincial en 600 m l amb un elcel·lent temps de 1:29.75. Lara Llobregat va ser 2a en javelina amb 19.56 m i 6a en 600 ml. En 300 m tanques Gessamí Bordes, 2a amb 50.36 s i Beatriz Ferrer 4a amb 54.54. Eloise Taylor va ser campiona provincial en 600 m l amb 1:48.37. Paula Moreno 3a en 1500 m obstacles amb 6:42.36.\nJuntament amb el campionat cadet, es va disputar un control en què Fabio de Sousa va fer 35.78 m en javelina i Benita Breiter 2:32.74 en 800 m l\nCarrera de la Dona, a València\nC.A. Diànium en la Carrera de la Dona, a València\nDaniela Ivars, primera juvenil\n4 trofeus per equips, per a 9 de les nostres corredores\n22-04-07. Diumenge passat un nombrós grup d'atletes del club es van desplaçar a València per a participar en la Carrera de la Dona: unes, d'atletes i els altres, d'acompanyants, però tots ells i elles protagonistes d'una gran festa solidària, ja que es feia en benefici de la lluita contra el càncer.\nLa participació va ser impressionant, ja que en van prendre part 2500 corredores.\nEl resultat més destacat va ser el que va aconseguir Daniela Ivars, que va ser la guanyadora en la categoria juvenil.\nEn la classificaió d'equips formats per dues germanes el Diànium va fer el ple, ja que Mª Àngels i Fani Ochoa van aconseguir el primer premi. En equips de mare i filla, ens vam emportar premi doble: Hildegar Ferrer i Daniela Ivars van quedar 3es, i Paqui Bolufer i Laura Llorca, 5es. I en equips de gimnasos, Mª José Bertomeu, Susana Llinares i Carmen Cornejo van aconseguir el 4t lloc.\nTambé en van prendre part Ana Terencio, Marga Ordóñez, Mª Dolores Vicente i Pepa Martín\nTiffany Kelleway segona i la seua germana Yasmin 13a en la mini marató de Londres\n22-04-07. El passat diumenge, 22 d'abril, va tindre a lloc a Londres la Flora London Marathon. Aquesta prova és un referent internacional en la prova de la marató. En aquesta ocasió la van acabar 35.667 atletes de totes les condicions atlètiques; el guanyador va ser Martin Lel de Kenya, que va fer els 42,2 km del recorregut en 2:07:41, mentre que l'última participant, la que feia 35.667 en arribar a la meta la va acabar en 8:30:05.\nParal·lelament a la marató, es celebra una multitudinària i impressionant festa. Quan ja han eixit els corredors i abans que arribe el primer, té lloc la mini marató, una cursa per a xiquets i xiquetes sobre les últimes 2,65 milles (4.264 m) del recorregut. En aquesta cursa van prendre part més de 3000 xiquets i xiquetes enquadrats en tres grups d'edat.El Club d'Atletisme Diànium Travermed-Pavasal-Iscomar-Baleària vatindre una representació en aquest event. Les germanes Tiffany i Yasmin Kelleway van tindre el privilegi de córrer aquesta impressionant cursa formant part de la selecció del barri de Bexley i encara que van estar perjudicades pel lloc d'eixida degut al gran nombre de participants, ho van fer amb molt bons resultats. Tiffany va acabar en la segona posició del seu grup d'edat (11 i 12 anys), va fer els 4,2 km en 16:04 i va ocupar la 7a plaça en la classificació general femenina, per davant de quasi totes les participants de major edat (13-14 i 15-16). Per la seua banda, Yasmin va fer el recorregut en 17:39 i va acabar en una molt bona 13a posició del seu grup d'edat. El gran nombre de públic i les estrictes mesures de seguretat que s'apleguen en la meta, que és la mateixa que uns moments després acull l'arribada dels millors maratonians del món, és una impressió que difícilment oblidaran aquestes joves atletes.\nAlejandro Puig, or i plata en l'autonòmic d'atletisme adaptat\n22-04-07. El denier Alejandro Puig, corredor en cadira de rodes del C. A. Diànium, va participar el passat diumenge 22 d'abril en el Campionat Autonòmic d'Atletisme Adaptat, disputat en la pista d'atletisme del Túria a València.\nAlejandro va participar en les proves de 100 m i 200 m amb molt bons resultats. En 100 m va guanyar el campionat autonòmic en fer-os en 17,53 s. La prova de 200 m va resultar extremadament igualada i Alejadro va aconseguir la segona plaça (subcampionat autonòmic) a unes escasses 20 centèsimes del guanyador. Va fer un temps de 31,01 s. Cal dir que els temps van millorar moltíssim respecte a les de l'any passat ja que en aquests moments tots els corredors d'èlit de l'atletisme adaptat es troben en un moment d'especial preparació de cara a les proves de selecció per als Jocs Paralímpics que es disputaran a Pekin l'any que ve, després dels Jocs Olímpics. De fet, Alejandro s'ha desplaçat aquesta setmana a la localitat marroquina de Marràqueix a disputar unes proves de classificació per als Jocs Paralímpics de Pekin.\nEls propers dies 2 i 3 de juny, a Albacete, es disputaran les proves del Campionat d'Espanya d'Atletisme Adaptat, on Alejandro confia tornar a obtindre molt bons resultats.\nSaïd Dayday subcampió autonòmic de mitja marató\n21-04-07. Saïd Dayday es va proclamar subcampió autonòmic de mitja marató en la prova que es va disputar el passat dissabte, 21 d'abril, en la localitat valenciana de Canals. Dayday va fer la mitja marató en un temps de 1:11:28 i va estar a punt d'aconseguir la victòria, que en un apretat esprint va anar a parar finalment a les mans de Luis Félix, per només un segon de diferència.\nI Volta a Peu al Verger\nEmilio Vizcaya guanyador destacat de la I Volta a Peu al Verger\nMaxine McKinnon la primera dona\nMarina Crespo i Miquel Piera vencen també en les seues categories\n21-04-07. Comença una nova edició del Circuit a Peu a la Marina Alta i el Club d'Atletisme Diànium Travermed-Iscomar-Pavasal-Baleària ho fa com l'any passat destacant tant en la quantitat de participants com en els resultats destacats aconseguits.\nD'acord amb les llistes de SomEsport, el nostre club va ser de nou el que major nombre de participants aplegava, amb els seus 49 corredors arribats a meta.\nEmilio Vizcaya va complir les expectatives i va aconseguir una victòria destacada en la cursa gran, amb un minut d'avantage sobre el segon classificat, Ignacio Cardona del Llebeig de Xàbia. Emilio va fer els 10 km de la cursa en un temps de 31:05, a una mitjana de 3:07 el km.\nA pesar de ser veterana B, Maxine McKinnon tampoc no va haver de patir molt per a aconseguir la victòria en dones amb quasi 4 minuts d'avantatge sobre la segona classificada, Louise Ambler del Corremundos de Teulada. Maxine va fer els 10 km en 36:04.\nDestaquem també Antonio Masanet, 10è de la general, amb un temps de 34:21 i Víctor Fernández que va arribar a penes 2 segons després; els dos van córrer a un ritme de 3:26 el km\nEn les categories menors no van faltar les victòries dels atletes del C.A. Diànium. Miquel Piera i Marina Crespo van aconseguir guanyar les seues curses en la categoria aleví, i els va acompanyar Alba Sánchez en el segon lloc. També van obtindre el segon lloc Joan Far en barrufet, Alicia Vicens en pre-benjamí, Maria Perelló en benjamí i Cristina Bertomeu en cadet.\nLua Fernández 4a en pre-benjamí i Quique Vicens 6è en aleví es van acostar als llocs del pòdium.\nTambé van participar Luis Garcia, Adrià Borrell, Laia Far, Raül Bertomeu, Pau Mahiques i Ivan Perelló en les curses menors i Luis Vicens, José Miguel Carpi, Josep Bonet, Christian Escribano, Francis Sánchez, Vicente Pedrós, Dionisio Cheli, Juan Camarena, Eduardo Muñoz, José Maria Jorro, Tomás Hidalgo, Joan Ribes, José Luis Sánchez, Mario Cardona, Vicent Fornés, Rafael Todolí, Joan Morató, José Martínez Morenilla. Pablo Camino, Sebastià Mahiques, Gema de Fez, Mariano Ventero, Vicente Llobell, Xelo Català, Fani Ochoa, José Luis Peiró, Jaime Avargues i Juan Mengual que una vegada més van fer gran el nostre club.\nCampionat provincial infantil i cadet\nC.A. Diànium en el campionat provincial infantil i cadet\nAina Fornés, Llúcia Sánchez, Cristina Bertomeu, Pablo Gómez-Pimpollo i Gesamí Bordes campions provincials\nEl club obté 7 pòdiums més en les categories infantil i cadet\n21-04-07. El dissabte, 21 d'abril, el C. A. Diànium Iscomar-Pavasal-Travermed-Baleària i la Regidoria d'Esports de l'Ajuntament de Dénia van organitzar una jornada d'atletisme en la pista del Poliesportiu Municipal. Aquesta vegada l'oratge va acompanyar; va eixir un dia esplèndid per a la pràctica de l'atletisme, un sol generós però sense massa calor.\nEl fet que hi haguera proves per a infantils i cadets i també proves absolutes va fer augmentar molt la participació; per posar un exemple, es van disputar 10 sèries de 100 m llisos.\nEls atletes del nostre club van obtindre molt bons resultats.\nEn la categoria infantil (campionat provincial)\n80 m tanques infantil femení: Alba Sánchez 16.19 s (subcampiona provincial) i Laia Far 17.26 s (4ª)\nSalt d'alçada infantil masculí: Raúl Bertomeu 1.20 (3r) i Saúl Díaz 1.10 (7è)\nLlançament de disc infantil femení: Aina Fornés 14.25 m (campiona provincial) i Marina Crespo 11.79 (3ª)\nLlançament de martell infantil femení: Laia Far 9.62 m (subcampiona provincial)\nLlançament de martell infantil masculí: Manel Mas 23.86 m (subcampió provincial)\n150 m llisos infantil masculí: Raúl Bertomeu 22.47 s (3r de la seua sèrie) i Saúl Díaz 24.12 s (6è de la seua sèrie)\n150 m llisos infantil femení: Marina Crespo 23.75 s (3ª de la seua sèrie), Diana Caminal 22.72 s, Camila Lovell 23.41, 23.94 i Isabel Caminal 23.94 s i Gina Thorton 24.48 s\nEn la categoria cadet (campionat provincial)\n100 m tanques cadet femení: Noemí López 22.60 s (5ª)\n1000 m llisos cadet femení: Paula Moreno 3:41.12 (11ª), Rosa Durà 3:42.62 (12ª) i Maria Schreiber 3:48.91 (15ª)\n1000 m llisos cadet masculí: Marc Pastor no va poder acabar la cursa per una malaurada caiguda en l'esprint final quan anava en primera posició disputant la victòria amb un atleta de Petrer.\n100 m llisos: Clhoe Salt 15.69 s\nLlançament de pes cadet femení: Llúcia Sánchez 10.44 m (campiona provincial)\nLlançament de pes cadet masculí: Pablo Gómez-Pimpollo 12.89 m (campió provincial)\nLlançamanet de martell cadet femení: Cristina Bertomeu 32.00 m (campiona provincial)\nLlançamanet de martell cadet masculí: Pablo Gómez-Pimpollo 21.56 (subcamìpió provincial)\nSalt d'alçada cadet femení: Maria Schreiber 1.10 m (4ª)\n300 m llisos cadet femení: Gessamí Bordes 45.20 s (campiona provincial), Eloise Taylor 45.38 s (subcampiona provincial), Bea Ferrer 50.14 s (7ª) i Noemí López 55.03 s (3ª de la seua sèrie)\nEl les proves absolutes\n100 m tanques absolut femení: Nadine Maschanev 15.47 s (1ª)\n200 m llisos absolut femení: Mireia Pérez 28.88 s (3ª de la seua sèrie)\n200 m llisos absolut masculí: Vicente Costa 24.38 s (4t de la seua sèrie) i Javier Moll 24.77 (5è de la seua sèrie)\n100 m llisos absolut femení: Mireia Pérez 14.0 s (2ª de la seua sèrie) i Nadine Maschanev 13.24 (1ª)\n100 m llisos absolut masculí: Vicente Costa 11.80 s (2t de la seua sèrie) i Javier Moll 11.80 (2n de la seua sèrie)\nC.A. Diànium: Campionat provincial infantil i cadet\nEl C.A. Diànium i la Regidoria d'Esports de l'Ajuntament de Dénia organitaran el proper dissabte, dia 21, una prova d'atletisme en la pista d'atletisme del Poliesportiu Municipal de Dénia.\nEn aquesta ocasió es disputarà la primera jornada del campionat provincial cadet i la segona jornada del campionat provincial infantil, que completa la primera jornada que va tindre lloc també a Dénia el dissabte passat. A més a més, hi haurà un control absolut de velocitat, pes i marxa.\nLa jornada començarà a les 10:30 amb les curses de tanques i els concursos de salt d'alçada i triple salt i els llançaments de pes i disc, i acabarà al voltant de les 13:30 amb la cursa de 5 km marxa cadet i absoluta.\nEls infantils (nascuts als anys 04 i 05) faran les curses de 80 m tanques, 150 m llisos i 3 km marxa, els salts d'alçada i triple i els llançaments de disc i martell.\nEls cadets (92 i 93) faran les curses de 100 m tanques, 300 m llisos, 1000 m llisos i 5 km marxa, els salts d'alçada i triple i els llançaments de disc, pes i martell.\nHi haurà també un control absolut de 100 m tanques, 100 i 200 m llisos, 5 km marxa i llançament de pes.\nC.A. Diànium en el campionat provincial infantil i control aleví i benjamí.\n14-04-07. El dissabte passat va tindre lloc al Poliesportiu Municipal de Dénia una nova prova d'atletisme, organitzada pel Club d'Atletisme Diànium Baleària-Pavasal-Iscomar-Travermed i la Regidoria d'Esports de l'Ajuntament de Dénia. En aquesta ocasió es tractava de la primera jornada del campionat provincial infantil i un control de les categories aleví i benjamí.\nEl dia amenaçava amb pluja i al final es van complir les previsions més pessimistes: els xiquets i xiquetes participants, els entrenadors, els jutges i els voluntaris col·laboradors van acabar completament xops. La pràctica de l'atletisme es va ressentir, algunes proves es van haver de suspendre i les que es van fer no van aportar tan bones marques com s'haveren aconseguit en altres condicions. Les curses, el salt de llargada i fins i tot els llançaments de javelina i pes es fan molt més difícils en un dia com aquest. Amb tot, es va poder viure un dia de convivència al voltant de la pràctica de l'atletisme, que és l'objectiu principal que es pretenia aconseguir.\nEls nostres esforçats atletes que van participar van ser els següents.\n80 m.l. infantil femení: Laia Far Noguera 12,8 (3a de la seua sèrie)\n3.000 m.l. infantil femení: Tiffany Kelleway 11:45,8 (campiona provincial) i Yasmin Kelleway 12:39,6 (subcampiona)\n3.000 m.l. infantil masculí: Miquel Piera 11:03 (subcampió provincial)\nLlargada infantil femení: Yasmín Kelleway 3,46 m (3ª)\nJavelina infantil femení: Aina Fornés Català 12,56 m (3ª) i Laia Far Noguera 9,86 m (5ª)\nJavelina infantil masculí: Raúl Bertomeu Sánchez 18,89 m (3r) i Saúl Díaz Expósito 18,26 m (4t)\nPes infantil femení: Aina Fornés Català 5,20 m (4ª)\nPes infantil masculí: Manel Mas Monsonís 7,82 m (4t)\nEn el control aleví i benjamí\n50 m.l. benjamí femení: Anna Durà 9,0 (3ª de la seua sèrie)\n60 m.l. aleví femení: Malena Vázquez Martín 9,9 (3ª de la seua sèrie) i Patricia Mas Monsonís 10,6 (5ª de la seua sèrie)\n500 m.l. aleví femení: María Perelló 1:41 (4ª)\nCarrera de la dona a València\nEl proper diumenge, 22 d'abril, es celebrarà a València la Carrera de la Dona. Hi ha un grup gran de dones del Club que volen participar. La jornada serà una gran festa solidària, ja que l'edició d'enguany es fa en benefici de la lluita contra el càncer.\nLes inscripcions, amb una aportació de 4 euros es poden fer en Internet, en http://www.carreradelamujer.com on a més a més hi ha tota la informació de la cursa.\nEl C. A. Diànium i la Regidoria d'Igualtat de l'Ajuntament de Dénia han contractat un servei d'autobús per a facilitar el desplaçament a València a les participants i els acompanyants. Per a reservar lloc en l'autobús, poseu-vos en contacte amb l'entrenador José Morenilla o amb el president Miquel Piera.\nAprofiteu l'ocasió que pot ser un dia divertit i alhora solidari i seriós.\nCampionat provincial i control benjamí i aleví a la pista d'atletisme del Poliesportiu Municipal de Dénia\nEl Club d'Atletisme Diànium Travermed-Pavasal-Iscomar-Baleària i la Regidoria d'Esports de l'Ajuntament de Dénia organitzaran el proper dissabte, dia 14 d'abril, de matí, una nova prova d'atletisme en la pista del Poliesportiu Municipal de Dénia. En aquest cas es tracta de la primera jornada del Campionat provincial Infantil i un control de les categories aleví i benjamí.\nLes proves començaran a les 10:30, amb els concursos infantils de llargada, javelina i pes i la cursa de 220 metres tanques i acabarà sobre la una del migdia amb les curses de fons.\nEls infantils (nascuts as anys 94 i 95) podran fer 220 m.tanques, 1000 m obstacles (només els xics), les curses llises de 80 m, 500 m i 3000 m, i els concursos de llargada, javelina i pes.\nEls alevins (anys 96 i 97) tindran la possibilitat de fer 60 m.l. 500 m.l., 2000 m.l., llargada, pes i javelina.\nI els benjamins (98 i 99) podran fer 50 m.l., 500 m.l., 2000 m.l., llargada i pes.\nC.A. Diànium als Mini Jocs de la Marina Alta\nPòdiums per a Raúl Bertomeu, Marc Pastor, Miquel Piera, Paula Moreno i Rosa Durà\n01-04-07. El cap de setmana passat, 31 de març i 1 d'abril, els atletes infantils i del primer any de la categoria cadet, del C.A. Diànium van participar en les proves d'atletisme del VII Mini Jocs Olímpics de la Marina Alta, que van tindre lloc a la pista del Poliesportiu Municipal de Dénia, amb molt bons resultats.\nAquests quatre atletes van competir representant a Dénia:\nLaia Far Noguera va realitzar una marca de 12,8 en els 80 m.l.; va quedar 4a de la seua sèrie, però no va poder classificar-se per a semifinals degut al fet que les altres sèries van ser més ràpides. També va participar en el salt de llargada i va quedar en 4a posició amb un salt de 3,12 m, que millora la seua marca personal en 20 cm. Finalment el diumenge al matí va participar en la prova de cross realitzant un temps de 8:17,7 i aconseguint la 5a posició.\nRaúl Bertomeu i Saúl Díaz van participar en la prova de 150 m.l. i els dos es van classificar per a semifinals i després per a la final. Raúl va aconseguir el 4t lloc amb una marca de 22,6 i Saúl el 8è amb 24,8 encara que va fer la seua millor marca en l'eliminatòria del dissabte amb 23,8. També van participar en el salt d'alçada quedant Raúl en tercera posició amb 1,20 m i Saúl 4t amb 1,10 m. El diumenge van participar en el cross recorrent els 3000 m dels quals constava el circuit en 11:59,6 i 13:26,3 respectivament a pesar de participar amb atletes nascuts en 1993 i 1994, sent ells del 95.\nManel Mas va realitzar dos concursos de llançaments, aconseguint la cinquena posició en el llançament de pilota amb 25,30 m i la setena en el de pes amb 6,84 m, a pesar de llançar amb la bola de 4kg (oficialment en la seua categoria es llança amb 3kg)\nEls atletes Marc Pastor i Miquel Piera representant a Pego i a Orba respectivament van realitzar boníssimes actuacions en les proves de 1000 i 150 m.l., salt d'alçada i cross. Marc va realitzar un temps de 2:57,2 en els 1000m.l. quedant en segona posició i 21,1 en 150m.l. després d'un total de 5 carreres entre eliminatòries, semifinals i finals. I Miquel va saltar 1.10 en alçada classificant-se en 4a posició i aconseguint el 2º lloc en el cross després d'una boníssima carrera.\nL'atleta Paula Moreno representant als Poblets va aconseguir el primer lloc en la prova de 1000m.l. i en el cross amb unes marques de 3:34,5 i 7:58,2 respectivament.\nRosa Durà va aconseguir la 3º plaça en el 1000 amb 3:41,0 participant simultàniament en diversos partits de bàsquet al llarg del cap de setmana i representant a Pedreguer.\nIvan Perelló, representant a Sanet i els Negrals va participar en 150 m.l. i va arribar a la final del diumenge, on va quedar en 8a posició, encara que també participava en futbol-sala.\nEl C.A. Diànium vol agrair l'ajuda als i les atletes i pares i mares que han col·laborat com a voluntaris/es: Ana, Cristina, Maria, Dani, Patricia, Noemí, Pablo, Mari, Paco Sala, Xelo, Vicent, Francisco, Inma, Antonia, Maria, Ximo, Marina, Toñi, Xaro, Fina, Miquel -el nostre president- i les entrenadores Gema, Antonia i Maribel.\nNo volem acabar aquest repàs, sense esmentar que aquests Mini Jocs no han estat el mateix sense la participació de dues grans atletes del club que de ben segur hagueren augmentat el nombre de premis aconseguits pel club i desitjar la seua prompta recuperació: Aina Fornés i Alba Sánchez.\nI finalment volem expressar molt sinceres disculpes als atletes alevins Patricia Mas, María Perelló, Malena Vázquez i Quique Vicens que per causes internes de l'organització no han pogut participar en aquests Mini Jocs.\nAlejandro Puig millora la marca en Marràqueix i es...\nC.A. Diànium en el campionat provincial cadetElois...\nTiffany Kelleway segona i la seua germana Yasmin 1...\nAlejandro Puig, or i plata en l'autonòmic d'atleti...\nC.A. Diànium en el campionat provincial infantil i...\nCampionat provincial i control benjamí i aleví a l...\nC.A. Diànium als Mini Jocs de la Marina AltaPòdium...


COMUNICAT OKUPES HABITATGE ALLIBERAT CIENFUEGOS\nAmb aquest comunicat, les okupes de l’ Habitatge Alliberat Cienfuegos - Sabadell (okupat la nit del dilluns 23 de juliol però fet públic avui per tal d’evitar un possible desallotjament express) pretenem reivindicar la okupació d’aquesta casa com un acte polític; de denúncia i de ruptura amb alguns dels molts grillons que ens encadenen al mecanisme capitalista.\nOkupes de Cienfuegos\nJa fa temps que a la ciutat no existeixen habitatges okupats de manera oberta i proclamada; fent indivisibles lluita política i forma de vida.\nPensem que la situació és ben diferent a la de fa uns anys. Per això, tot i que no en essència, canvien els nostres plantejaments.\nL’anterior moviment okupa de Sabadell va viure en una època de relativa bonança; convertint la okupació en un acte de clarividència i fermesa ideològica.\nAvui, en plena crisi capitalista, la okupació esdevé una via inevitable per al jovent (i no tan sols per al jovent) amb l’objectiu de tenir un lloc on desenvolupar-se com a persones i esdevenir una mica més autònomes .\nTambé cal esperonar i donar un toc d’atenció a la societat per a que obri els ulls i s’aixequi; desobeint i trencant amb l’establert quan és injust. És més urgent que mai.\nDenunciem l’existència d’habitatges abandonats per interessos econòmics o deixadesa des de fa molts anys mentre el problema de l’habitatge aboca a cada cop més persones a la més agònica de les misèries. No comprenem com és possible que, mentre la gran majoria de persones no té accés a un habitatge digne o se la desposseeix del que té per no poder pagar a les entitats bancàries, existeixin habitatges en el desús absolut.\nAixí doncs, exigim que aquests espais es posin a la disposició de les persones que més ho necessiten de manera immediata.\nTrobem intolerable la situació castrant en que ens trobem immerses les joves, sense la més mínima empatia i consideració per part de les polítiques del poder. En un context de crisi capitalista on són més les joves que volen treballar que les que tenen feina, on gran part de nosaltres s’ha resignat a la precarietat i la incertesa de quan deixaràs de treballar si és que ho fas, on són mercantilitzades cada una de les nostres necessitats i plaers, on l’accés a un habitatge digne és pràcticament una fantasia… ens sentim totalment dependents del que ens poden anar deixant les nostres famílies i de les engrunes que ens cedeixen, condescendents, els rics i poderosos del pastís que s’endrapen sense repartir.\nHem pres la decisió d’emancipar-nos –en la mesura que ens sigui possible- de les lligadures capitalistes i enfrontar l’absurditat imperant. Donant ús al que és en desús, prenent el que necessitem de qui no ho necessita.\nLes lleis injustes han de ser desobeïdes.\nNo ens amaguem de la nostra opció i l’obrim a tothom per a que, com a mínim, es crei debat i es qüestionin les normes establertes. Convidem a tothom a desobeir l’absurd i, evidentment, a aportar el seu gra de sorra a la lluita contra aquest sistema socioeconòmic aberrant.\nAquest projecte va molt més enllà de l’habitatge que avui okupem.\nFem nostra la clàssica consigna sobre que un desallotjament sempre anirà seguit d’una altra okupació. La lluita no s’atura. Som aquí per a plantar batalla!


Workshop de la lírica física, impartit per Sophie Thirion | LA VISIVA\nWorkshop de la lírica física, impartit per Sophie Thirion\n26-27/01 de 10,30 a 14,30hs\n23-24 /02 de 10,30 a 14,30hs\nEl curs està dirigit a actors, ballarins, performers i totes les persones que tinguin interès en explorar a través del moviment.\nSophie Thirion ofereix un espai per a la creació i l’expressió escènica, explorant les sensacions i els estats través del moviment. Un laboratori d’investigació on s’entrenarà la possibilitat de desplegar les habilitats corporals i expressives del cos aportant eines que serveixin com a pont entre la consciència en acció i la part más intuïtiva, entrant en contacte amb el seu potencial i deixant que es manifiesti allò creatiu.\nAquest workshop planteja un entrenament del movimento expressiu i la improvisació amb pautes que apuntin a desenvolupar un llenguatge propi i ampliin les possibilitats creatives abordannt així la composició individual i grupal. Es buscarà una expressin viva que s’experimenta en un estat present i multidireccional. Escoltar, permetre, obrir i confiar.


Ashbrook Arms Townhouse and Restaurant Durrow Irlanda - Ofertes d'hotels amb els MILLORS DESCOMPTES EN LÍNIA\nAllotjaments a Durrow\nDescompte a Ashbrook Arms Townhouse and Restaurant\nThe Square, Durrow, Durrow, Irlanda - Excel·lent ubicació - Veure al mapa\nMés informació sobre Ashbrook Arms Townhouse and Restaurant\nDissenyat tant per oci com per negoci, Ashbrook Arms Townhouse and Restaurant està situat idealment a Durrow; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAshbrook Arms Townhouse and Restaurant també ofereix moltes instal.lacions per enriquir la seva estada a Durrow. Wi-Fi gratuït en totes les habitacions, magatzem d'equipatge, aparcament de cotxes, transport hotel/aeroport, instal·lacions per a reunions i banquets són només algunes de les comoditats que fan que Ashbrook Arms Townhouse and Restaurant sigui diferent dels altres hotels de la ciutat.\nGaudiu de les comoditats d'alta gama com ara calefacció, despertador, aparell de televisió, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. L'hotel compta amb una llista completa de comoditats, com camp de golf (a 3 km), pesca, equitació, jardí, esports d'aigua (no motoritzats). Ashbrook Arms Townhouse and Restaurant és la vostra destinació si buscau allotjament de qualitat a Durrow.


INFO RÀDIO CALELLA: Ben aviat, tallers de participació ciutadana\nLa Regidoria de Ciutadania de l'Ajuntament de Calella ha organitzat pel divendres 17 d'abril un cafè tertúlia sota el títol “Parlem de participació a Calella”. L'objectiu és recollir propostes per millorar els canals de participació de la ciutat. Unes propostes i suggeriments que s'inclouran al Pla Director de Participació Ciutadana que elabora el consistori i que podria ser una realitat a finals d'aquest any.\nEls responsables de la regidoria de Ciutadania fan una crida als calellencs per tal que s'impliquin i participacin al cafè tertúlia que es farà divendres 17 d'abril entre les 6 de la tarda i les 9 del vespre al Casal l'Amistat. L'objectiu és aconseguir el màxim de propostes per millorar la participació ciutadana, tal i com ha explicat la responsable d'aquest cafè tertúlia, Núria Solé.\nEl cafè tertúlia s'estructurà en diversos tallers.\nTotes les propostes que facin arribar els participants al taller es podran incloure al Pla Director de Participació Ciutadana.\nRecordem que l'Ajuntament va començar a elaborar aquest pla al novembre passat i fins al moment han recollit les opinions d'una trentena de persones. El pla director de participació ciutadana podria veure la llum a finals d'aquest 2009. També es pot participar a través d'internet a la pàgina www.consensus.cat/calella.


Solidaritat directa per la Vida – Fundació COOP57\nHomepageSense categoriaSolidaritat directa per la Vida\n3 març 2021 3 març 2021 By comunicació Coop57\nEl Fons Cooperatiu d’ESS: solidaritat directa per la Vida\nArticle publicat al web del FONS\nLes crisis, històricament, han tingut en termes socials dues possibles bifurcacions. La primera reforçat aquells comportaments propers al “darwinisme social”, és a dir, la supervivència del més fort, el rebuig a l’altruisme, l’apologia de l’egoisme individual o de casta, la fonamentació biològica de les desigualtats socials, el racisme, el classisme, el masclisme. Essent valors propis del capitalisme o ethos de l’economia de mercat, convenientment aguditzats, expliquen l’auge dels feixismes europeus de la dècada de 1930. Avui, la crisi econòmica associada a la Covid-19 també provoca l’auge del racisme i la xenofòbia, hàbilment atiada per l’extrema dreta, per uns mitjans de comunicació i uns sectors econòmics interessats que el malestar social es canalitzi cap els febles i no cap a qüestionar els privilegis dels qui més tenen.\nLa segona bifurcació, en canvi, ha significat al llarg de la història el reforç de la cooperació entre iguals, dels comportaments altruistes i del suport mutu, la solidaritat social i l’enfortiment dels llaços col·lectius. Això és, la dimensió cooperativa humana, on la cooperació és el factor que proporciona major èxit en el procés evolutiu i garanteix la supervivència de tots i totes: davant les amenaces a la col·lectivitat, que alguns membres es quedin enrere posa en perill a tot el grup. A Catalunya tenim exemples d’aquestes respostes. A finals del segle XIX, davant una fil·loxera que amenaçava el camp, nasqué el sindicalisme camperol i el cooperativisme agrari per mancomunar la defensa de les formes de vida pagesa. En la societat contemporània, el cooperativisme, el mutualisme i l’associacionisme han estat les formes societàries que han articulat les respostes basades en la solidaritat i la cooperació entre iguals. I front la pandèmia, l’enfortiment del sector públic ha demostrat ser essencial per la salut col·lectiva.\nL’ESS catalana davant la crisi\nQuines han estat les respostes de l’Economia Social i Solidària catalana davant l’actual crisi sanitària i socioeconòmica? En primer lloc, l’activació de la dimensió comunitària. Sobretot en barris i municipis populars, les xarxes de suport mutu, caixes de resistència, espais de cura entre treballadores domèstiques, producció de mascaretes o xarxes d’abastiment alimentari han ampliat les estructures populars impulsades per col·lectius antiracistes, sindicats d’habitatge, grups feministes i associacions veïnals. Arreu, nombroses xarxes locals d’economia solidària han activat el seu compromís amb la comunitat. En segon lloc, des de l’ESS s’han donat respostes socioeconòmiques mancomunades, com la reorganització de les xarxes de producció i distribució agroecològiques per abastir l’augment de les necessitats alimentàries; l’articulació de llibreries cooperatives i independents en plataformes cooperatives digitals; la reorientació de l’activitat vers la producció de mascaretes o de gel hidroalcohòlic; o l’ampliació de les rutes de la logística sostenible. Mesures sempre necessàries, davant la Covid19 han resultat determinants. En tercer lloc, l’ESS catalana ha desenvolupat la proposta política d’un Pacte Nacional per una Economia per la Vida. Proposa un nou model econòmic plural i transformador, relocalitzat i ecològic per Catalunya, que desplaci el mercat capitalista de la tasca reguladora de l’economia, vers institucions socials amb més capacitat de servir el bé comú, com el sector públic, l’ESS, els sindicalismes, el treball reproductiu i de cures, així com l’economia local que durant la crisi de la Covid-19 hagi actuat amb responsabilitat social, laboral i ambiental. Davant dels reptes que planteja la pandèmia, les noves respostes comunitàries, econòmiques i polítiques de l’ESS catalana han aprofundit la seva voluntat de compromís i transformació social.\nEn aquestes respostes hi ha hagut un fil discret, persistent, i preciós: el Fons Cooperatiu per l’Emergència Social i Sanitària. Impulsat per 18 organitzacions de l’ESS catalana, recollí en pocs temps 80.000 euros per reforçar les iniciatives que afrontaven l’emergència sanitària i econòmica. La captació de recursos, gràcies a la plataforma digital Goteo, l’aportació inicial de la Federació de Cooperatives de Treball de Catalunya i la logística de la Fundació Coop57, ha permès que persones i organitzacions posessin els seus estalvis i activessin els excedents cooperatius per fer front a l’emergència. En una primera fase destinà els recursos a una quarantena d’iniciatives en cinc sectors claus: tèxtil, tecnologia i fabricació 3D, producció i distribució agroecològica, cures, habitatge. Top Manta, Mensakas, Solidança, Mujeres Palante, Sindillar, Granollers Pedala, Keras Buti, Abarka, Diomcoop o Cuidem Lluçanés van ser algunes de les escollides. En una segona fase, els recursos es destinaren a enfortir financerament una dotzena de cooperatives d’arreu del país.\nEl Fons Cooperatiu d’ESS és una eina de suport mutu econòmic, auto-organitzada i mancomunada, que es podrà reactivar sempre que sigui possible i necessari. Tanmateix, com s’afirmava en la seva presentació, per impulsar una sortida social a la crisi – a més de mesures urgents – cal un Nou Model Econòmic. Que deixi enrere el capitalisme, redistribueixi la riquesa i transformi la nostra relació depredadora amb la natura. Polítiques socioeconòmiques valentes que defensin el sector públic, reconeguin l’ESS com un àmbit específic de desenvolupament i injectin recursos directament a les persones i al teixit socioeconòmic transformador. Per democratitzar l’economia, cal enfortir el cooperativisme i l’ESS, l’autoorganització i el suport mutu. Aquest és el sentit del Fons Cooperatiu per l’ESS: visibilitzar les iniciatives de base i reforçar-les per construir una economia que no estigui al servei del capital sinó de les persones i la naturalesa: una Economia per la Vida.\nAutor de l’article:Ivan Miró, Fons Cooperatiu


JUEVES, 7 AGOSTO 1997 LA VANGUARDIAVIVIR EN GIRONA f 5 La volta al mon en 30 dies Pot guanyar una cárnera de fotos cada dja. A més, sortejarem una volta al món per a dues persones entre tots els encertants * *, .. . * Quin compositor va dedicar una srie de concerts que aquesta porta? VPista n.21: En medicinacomplemeritária són famosesles fiors d’un homónim seu a una ciutat anomenada igual Pista n.2: Portaen el seu nom el principide l’abecedari Pista n3: Un vi de les terresde nissaga es diu com elI 9 0 La solució ¡ el guanyador, aquesta nit al programa de TV3 que s’indica a sota TRUQUI AL21-1Z3 de 7 a 18 h75 ptes./minut IVA INCLÓS Será imprescindible presentar aquesta página i el DNI per recollir el premi.Aquest concurs dura fins al 30 dagost. AQUESTA NIT Amb Mex Casanovas • La televisió d’aquest estiu.


24S: Tres anys de vaga mundial pel clima – mónverd\nJa fa tres anys de la primera manifestació internacional pel clima. Amb l’auge del moviment climàtic estudiantil arran de l’acció de Greta Thunberg i que creà i propulsà els moviment Fridays For Future i Extinction Rebellion, la vaga del 24 de setembre compleix tres anys aquest 2021 encara marcada per les restriccions per la COVID, les mascaretes i les distàncies de seguretat.\nSi bé Fridays for Future realitza les accions de manera autònoma, amb cada delegació treballant al seu territori tractant els temes de transcendència a nivell regional, la vaga del 24 de setembre s’ha convertit en la mostra del múscul de l’ecologisme que creix any rere any. A Espanya, aquesta vaga es produeix una setmana després de les mobilitzacions contra les distintes ampliacions dels aeroports de l’Estat, especialment els de El Prat i Son Sant Joan el passat 19 de setembre, sobre la qual us en vàrem informar. A la concentració que es realitzà a Palma, segons dades de l’associació, hi assistiren en torn a 500 persones. A més, a nivell estatal ha adoptat una narrativa enfocada al que han anomenat Judici x Clima, en referència a la denúncia que diferents entitats ecologistes espanyoles entre les quals trobam Greenpeace, Ecologistes en Acció, Oxfam Intermón, Organitzacions pel Desenvolupament i Joventut x Clima estan duent a terme contra el govern central per Inacció Climàtica, en línia amb altres denúncies de les quals també us n’hem parlat a mesura que es duien a terme.\nA la capital balear Fridays for Future ens ha confirmat que es realitzarà una performance simulant un judici el proper divendres 24 a les 18.00 hores davant el Tribunal Superior de Justícia de les Illes Balears (plaça del Mercat).\nRedacció 21/09/2021 23/09/2021 24S, Espanya, Europa, FFF, Fridays for Future, Vaga mundial pel Clima\nUna resposta a “24S: Tres anys de vaga mundial pel clima”\nAnterior Entrada anterior: Nova filtració de l’ONU: el creixement actual és insostenible\nSegüent Entrada següent: Mil milions d’infants es troben en ‘risc extremadament alt’ de patir xocs climàtics


Puc delegar la presidència de la comunitat de veïns? | Consumer\nEl president d'una comunitat de propietaris pot delegar la seva assistència a la junta en una altra persona, però el seu càrrec és d'obligat compliment\nData de publicació: Diumenge, 07deFebrerde2021\nNi una edat avançada, ni una malaltia; tampoc residir en un habitatge diferent són causes que es puguin al·legar per a delegar el càrrec de president de la comunitat de propietaris en una altra persona. De fet, el càrrec de president és d’obligat compliment, encara que sí que és possible que es delegui l’assistència a les juntes. A més, com comptem en les següents línies, en casos de propietaris absents o amb problemes derivats de la seva edat o malaltia i segons les necessitats de cada veïnatge, les pròpies comunitats poden aplicar el sentit pràctic i no nomenar a aquests propietaris per a exercir la presidència.\nPuc delegar la presidència de la comunitat?\nLa presidència de la comunitat és indelegable. Així de rotund s’expressa Juan Rodríguez Baeza, administrador de finques i creador del web de les Comunitats. Coincideix en la resposta Patricia Briones, advocada i assessora jurídica del Col·legi Professional d’Administradors de Finques de Madrid (CAFMadrid), ja que assenyala que, com a regla general, el càrrec és d’obligat compliment.\nLa Llei de Propietat Horitzontal (LPH) exposa amb claredat, segons apunta l’advocada, que “el càrrec té un caràcter personalíssim. Nomenat un propietari per al càrrec, aquest està obligat a exercir el càrrec no podent delegar les seves funcions en un tercer atès que, amb caràcter general, qui figura com a president és el propietari nomenat en la junta”. Així mateix, la LPH “no enumera cap causa que per se eximeixi de manera directa l’exercici del càrrec”.\nImatge: ANEU 14995841\nEl que sí que pot fer el president és “delegar la seva assistència a la junta en una altra persona (sigui o no propietària)”, però mai pot delegar el càrrec. Si ho fes en un altre propietari, “aquest ostentaria la presidència sense haver estat nomenat per la comunitat. I si ho fes en algú aliè a la comunitat, incompliria l’article 13.2 de la Llei de Propietat Horitzontal“, aclareix Rodríguez Baeza.\nQuè passa si el president no viu en la comunitat\nTens un habitatge en la serra o la platja? Ets casolà d’un pis llogat? No és estrany ser propietari d’una casa on no resideixes o tenir-la en un altre municipi. Legalment, res s’oposa al fet que sigui president un propietari que no habiti en l’immoble.\nEn la LPH s’estableix que el president ostentarà legalment la representació de la comunitat, en judici i fora d’ell, en tots els assumptes que l’afectin. Per a complir aquestes funcions “no és imprescindible que viva en la comunitat, ni tan sols en la mateixa ciutat”, assegura Rodríguez Baeza. I si no residir de manera habitual en la comunitat no és un obstacle perquè se li pugui nomenar per al càrrec, “tampoc el propietari pot negar-se a ser-ho al·legant aquesta causa”, explica l’advocada.\nEl president, viva o no en la comunitat, pot convocar juntes, requerir el cessament d’activitats molestes, signar les actes (si assisteix a les juntes), reclamar els deutes, etc., però ho farà amb majors dificultats que si residís en la comunitat. Per això, encara que és possible, “no és aconsellable”, i la junta ha de valorar “si estarà en condicions d’atendre degudament i amb celeritat les necessitats de la comunitat“, comenta Baeza.\nDe fet, en moltes comunitats “s’eximeix d’assumir el càrrec als propietaris no residents en aquesta, perquè és molt més pràctic per a la comunitat”, indica Rodríguez Baeza. A més, depèn molt de les circumstàncies de la comunitat: si és molt nombrosa, si té o no administrador, si té diversos càrrecs i de les funcions concretes que realitzi cadascun d’ells.\nComunitats de propietaris: la unanimitat arriba a la seva fi\nPropietari major, pot ser president?\nA Espanya, molts propietaris d’habitatge són persones d’avançada edat. Poden exercir el càrrec de president si són molt majors o estan malalts? Perquè no existeix cap limitació legal per edat, i tampoc n’hi ha per malaltia. A més, el càrrec no pot delegar-se en un altre “atès que —com recorda l’advocada— es tracta d’un càrrec personalíssim nomenat per la pròpia junta”.\nNo obstant això, com en la majoria de les situacions, “ha de prevaler el sentit comú“, per la qual cosa un propietari amb alguna facultat reduïda o greument malalt no hauria d’ostentar la presidència, perquè no la podria atendre amb efectivitat. També en aquest cas, com si resideix fora, “la comunitat hauria de ser pràctica, i no nomenar-ho”, recomana l’expert.\nEs pot renunciar a ser president de la comunitat?\nLa dimissió no està contemplada en la Llei de Propietat Horitzontal. El propietari designat com a president “pot sol·licitar el seu relleu al jutge dins del mes següent al seu accés al càrrec, invocant les raons que li assisteixin per a això, d’acord amb el que s’estableix en l’article 13 de la llei”, explica l’administrador de finques Juan Rodríguez Baeza, qui recalca que no pot dimitir ni renunciar al càrrec sense la intervenció judicial.\nQuè ocorre si el president vol renunciar al càrrec abans que hagi finalitzat l’any? L’advocada Patricia Briones assenyala que “serà necessari que convoqui una junta i que la comunitat li accepti la seva dimissió nomenant a un altre propietari per al càrrec”. Si la junta no accepta la seva renúncia, haurà de continuar com a president fins que se celebri la junta ordinària i es renovin els càrrecs.\nQuins serveis ha de pagar la comunitat de veïns de manera obligatòria?


Parapent o el plaer d’imitar els voltors - Ara.cat\nRealment, després de veure-ho de ben a prop, t’asseguro que ho provaré. Hi ha coses que no m’he de deixar perdre i ja he vist que aquesta n’és una.\nEl vol en parapent es d’allò més especial, jo he volat durant dos anys i en tinc un guardat en algun lloc. Es un esport molt maco tot i que s’ha d’anar amb molt de compte. Però val la pena viure l’experiència de volar sense cap ajut més que l’aire.\nDaniel, t’has explicat d’allò més bé, sezill i molt entenedor. Felicitats per la teva filla i no triguis a provar-ho.\nDe fet, ja n’era conscient. Peró l’explicació detallada potser seria massa llarga i el que jo volia resaltar era el fet que l’ala sempre cau encara que pugi. Per això m’he limitat a posar que “hi ha més forces i equacions implicades en el vol”.\nGràcies per l’enllaç. És molt bo\n(Un dia m’hi hauré de posar en el tema dels angles d’atac)\nPot ser ja la coneixies, però a “La pizarra de Yuri” donen una explicació una mica més detallada de com funciona un ala a on desmonta el “mite Bernoulli” i d’altres.


La guardiola de la felicitat online\nDos emprenedors catalans creen una start-up per estalviar i fer pot comú a través d'Internet amb la col·laboració de l'inversor Xavier Verdaguer\nNeus Navarro Directora 05.03.2014 05:30 h.\nLa guardiola, idea de la que part l'start-up\nSomiar és gratis però fer realitat allò que un vol a vegades surt car. Aquest és el punt de partida de Piggydreams, un web nascut fa un any a Girona. La plataforma no només l'ajuda a fer guardiola, també posa en contacte amb proveïdors que fan ofertes. Ara, amb més de 200 somnis complets, Piggydreams s'ha fixat fer el salt als EUA. I en paral·lel, els seus creadors han engegat un altre web, Regaleamos, que permet a la gent fer pot comú online.\nDe moment, han tancat una primera ronda de finançament amb 140.000 euros, gràcies a diversos inversors del sector tecnològic com l'emprenedor Xavier Verdaguer, que ha entrat recentment. "Ens va molt bé perquè ell té molts contactes", apunta Miquel Roig, un dels fundadors -juntament amb el seu germà Pau- en declaracions a VIAempresa.\nTambé disposen d'ajudes del fons d'inversió Making Idees Business, format per 49 socis provinents de l'Institut Superior per al Desenvolupament d'Internet (ISDI).\nInversors i salt internacional\nA banda de la inversió externa, també compten amb el suport de la Universitat de Girona, ja que participen en el programa de la seva acceleradora d'empreses. Durant els 12 mesos vinents els seus objectius són arribar a tenir 5.000 somnis en línia, aconseguir complir-ne un miler i, sobretot, fer el salt al mercat estadounidenc.\nAmb el marge del finançament aconseguit, desenvoluparan el software "per acabar de completar el desenvolupament tecnològic i per llançar les primera campanya de màrqueting i recollir mètriques", apunta Miquel Roig. I tot i que el seu projecte és novell (nascut al gener de 2013), ja pensen en la internacionalització. "Intentem pensar molt en global, perquè tot i que el nom sona horrible, als EUA funcionarà molt bé (piggybank és guardiola en anglès), on volem desenvolupar-ho amb rapidesa" explica Roig.\nRegals en equip gestats online\nPiggydreams és l'empresa matriu i les webs Piggydreams i Regaleamos són els projectes sortits d'aquesta start-up que parteix de les experiències personals. La idea va sorgir quan uns usuaris de Piggydreams van decidir ajuntar-se i estalviar per fer un regal conjunt a un cooperant internacional que es trobava a Burkina Faso. A partir d'aquí va néixer l'embrió de Regaleamos, que aquest febrer ja s'ha convertit en realitat. Es tracta d'un web que permet fer pot comú.\nTant és si es tracta d'un grup de pares i mares d'escola o bé d'una colla d'amics dispersos pel món que volen fer un regal conjunt: Internet no hi entén de fronteres i permet fer gestions amb un sol clic. "Precisament, això és el que ha aprofitat Regaleamos; les potencialitats que ofereix la xarxa, aplicant-les a la indústria de la felicitat", concreta Miquel.\nEn aquest cas, quan l'usuari es registra, la pàgina web li permet crear un grup i convidar -mitjançant les xarxes socials- tothom qui vulgui que faci pot comú. S'estableix una quantitat, es fixa quina aportació hi haurà de fer cadascú i el pot comença a créixer. "Es pot fer servir Regaleamos tant per fer un regal a una professora, per exemple, o per organitzar un comiat de solter", explica el seu artífex. Per a aquest 2014, els creadors s'han fixat aconseguir 5.000 usuaris (comptant que, de mitjana, cada grup tindrà 14 persones). Pel que fa als pots, molts es poden situar en uns 120 euros.\nUn cop s'han recol·lectat els diners, la pàgina ofereix dues possibilitats. Traspassar la quantitat en un compte corrent (el de l'administrador del grup) o bé convertir-los en un regal. I aquí, novament hi entren en joc els proveïdors, que poden fer ofertes ajustades a mida. "Allò que fem és simplificar un procés que, a vegades, resulta complex i farragós per aquell qui hagi d'aplegar els diners", conclou Miquel Roig.


Llengua de signes americana - Viquipèdia, l'enciclopèdia lliure\nllengua de signes, llengua, llengua viva i codi\n250.000 (1972 )\nfamília de la llengua de signes francesa\nSignWriting (en) i Stokoe notation (en)\nLa llengua de signes americana (en anglès American Sign Language, ASL, Ameslan) és la llengua de signes dominant als Estats Units, a la part anglòfona del Canadà i a algunes parts de Mèxic. Tot i que els Estats Units i el Regne Unit comparteixen l'anglès com a llengua parlada i escrita, la llengua de signes britànica és força diferent de l'ASL, és a dir, no són mútuament intel·ligibles.\nL'ASL també és emprada (de vegades juntament amb llengües de signes indígenes) a les Filipines, Malàisia, Singapur, Hong Kong, República Dominicana, El Salvador, Haití, Puerto Rico, Costa d'Ivori, Burkina Faso, Ghana, Togo, Benín, Nigèria, Txad, Gabon, República Democràtica del Congo, República Centreafricana, Mauritània, Kenya, Madagascar i Zimbabue. Com qualsevol llengua de signes, la seva gramàtica i sintaxi són diferents de qualsevol llengua parlada en la seva àrea d'influència. Tot i que no hi ha hagut cap enquesta fiable per determinar el nombre de persones que tenen l'ASL com a llengua materna, s'estima que n'hi ha entre 500.000 i 2.000.000 només als Estats Units.\nL'ASL és la primera llengua oficial de la Universitat Gallaudet, la primera universitat per a sords del món.\nHistòria de l'ASL[modifica]\nAls Estats Units, com a la majoria del món, les famílies amb infants sords sovint empren gestos propis o senyes familiars (en anglès home sign) per a comunicacions simples. No obstant això, avui dia, classes de llengua de signes americana són ofertes a moltes escoles secundàries i a l'educació superior. L'origen de l'ASL moderna està lligat a la confluència de diversos esdeveniments i circumstàncies.\nFormes estandarditzades de llengües de signes han estat emprades a Itàlia (LIS) des del segle xvii i a França des del xviii amb l'objectiu d'instruir els sords. L'antiga llengua de signes francesa fou desenvolupada i emprada a París (LSF) per l'Abbé de l'Epée a la seva escola per a sords. És d'aquesta llengua d'on prové l'ASL\nEls pobles indígenes de les planures nord-americanes empraven una llengua de signes per a intercomunicar-se, ja que no compartien la mateixa llengua parlada. La seva influència en l'ASL, si hi existeix, és desconeguda.\nFora de la costa de Massachusetts, a l'illa de Martha's Vineyard, al segle xviii, la població tenia un percentatge major de sordesa que a la resta dels Estats Units continental, a causa de l'efecte fundador i de l'aïllament geogràfic. La llengua de signes de Martha's Vineyard era ben coneguda per gairebé tots els habitants de l'illa, ja que moltes famílies tenien algun membre sord. Això permetia a gairebé tothom l'oportunitat de tenir contacte freqüent amb la llengua de signes a l'edat en què aprendre idiomes és més fàcil. La llengua de signes de Martha's Vineyard va tenir una gran influència en el desenvolupament de l'ASL.\nA Wikimedia Commons hi ha contingut multimèdia relatiu a: Llengua de signes americana\nObtingut de «https://ca.wikipedia.org/w/index.php?title=Llengua_de_signes_americana&oldid=29134961»\nLa pàgina va ser modificada per darrera vegada el 5 gen 2022 a les 23:28.


Holiday home Ruzomberok 2 Ruzomberok Eslovàquia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home Ruzomberok 2-, Cernova, Ruzomberok, Eslovàquia, 3405 - Veure al mapaHoliday home Ruzomberok 2Veure més fotosVeure més fotosVeure totes les 13 fotosVeure al mapa\nSobre l'allotjamentDescripcióPer als viatgers què vulguin captar les imatges i els sons de Ruzomberok, Holiday home Ruzomberok 2 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Holiday home Ruzomberok 2 asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, reproductor de DVD/CD, forn microones, renta vaixelles a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Holiday home Ruzomberok 2.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióforn microonesrenta vaixellescalefaccióplat de dutxareproductor de DVD/CDempolles d'aigua de cortesiarentadorasala d'estarMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. Belvilla t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.Mostrar més


Tres diaris digitals - Mèdia.cat - Observatori Crític dels Mitjans\nTres diaris digitals\nCom segurament sabeu, col·laboro quinzenalment amb un bitllet d’opinió al Nació Digital, diari electrònic originat a Osona i dirigit per Salvador Cot, periodista terrassenc de llarga trajectòria professional, tant a TV3 com a l’Avui. Conec en Cot des de finals dels anys 80, quan vam coincidir treballant a la redacció de TVE-Catalunya, i ara fa pocs anys, ens vam retrobar formant part d’una candidatura opositora a la línia oficial del Col·legi de Periodistes de Catalunya. Ell va ser qui em va proposar de col·laborar a Nació Digital i m’honora poder expressar-m’hi lliurement, al costat de signatures de prestigi com Xavier Roig, Vicent Sanchis, Eva Piquer, Jordi Llompart o Xavier Grasset, alhora compartint espai amb companys del Grup Barnils com Eduard Voltas, Roger Palà o Jordi Bianciotto.\nD’altra banda, tinc un blog personal a Vilaweb, el diari electrònic pioner, que dirigeix un altre amic de fatigues periodístiques, Vicent Partal. Amb en Partal, valencià de Bétera afincat a Barcelona des de mitjans dels anys 80, també vam coincidir a la redacció de Sant Cugat, en l’època daurada del “Circuit Català”, quan L’Informatiu del Migdia de La 1 era el més vist a Catalunya (com ha canviat el panorama televisiu des de llavors!). Passats els Jocs Olímpics, vam tornar a trobar-nos professionalment al setmanari “El temps”, que llavors dirigia la seva dona, Assumpció Maresma. Més tard, vaig seguir amb gran atenció i simpatia el naixement i consolidació del diari Vilaweb com un model de mitjà digital de gran qualitat, rigor i autocentrament en el país. L’endemà de la primera gran manifestació sobiranista a Barcelona, la de desembre de 2007, vaig obrir a Vilaweb el blog personal que porta el meu nom. Ja fa gairebé sis anys, hi he publicat més de 600 apunts que han rebut prop de 300.000 visites.\nFinalment, el director d’El singular digital, el tercer diari del qual us vull parlar en aquest bitllet, en Lluís Bou i Font, és company meu de promoció a la Facultat de Periodisme de la UAB, a més d’un bon amic de la infància, ja que els seus pares i els meus tenien la segona residència a tocar l’una de l’altra, en una urbanització a prop del Montseny. La dilatada carrera de Bou com a redactor, primer, i cap de Política, després, del diari Avui, l’han convertit en un dels periodistes que més saben de la política catalana dels darrers trenta anys, tot i que això ha fet que coincidíssim ben poques vegades en els últims vint anys, perquè jo em vaig decantar ben aviat per l’àmbit audiovisual del periodisme.\nPer què us explico tot això? Doncs perquè vull parlar d’aquests tres mitjans digitals i d’entrada volia que quedés constància que hi tinc col·legues amics dirigint-los tots tres. Segur que altres digitals de línia sobiranista, com Directe.cat, Racó Català o Tribuna.cat se m’enfaden, però personalment crec que es troben en una altra divisió respecte als tres esmentats en primer lloc, que considero que són, ara per ara, els capdavanters, no sé si en nombre de lectors, però, si més no, en prestigi i influència mediàtica.\nI tots tres són diferents, en estil, concepció i disseny. Probablement el més evolucionat i complet és Vilaweb, amb nombroses seccions i canals, complementats per una potent Vilaweb TV, que de tant en tant s’atreveix a fer “directes” i tot. Però també és cert que Nació Digital va fer un salt significatiu amb l’entrada de Salvador Cot com a director, ara fa tres anys, aportant frescor i atreviment, fins i tot un pèl de “groguisme” en certes notícies sensacionalistes de successos o fenòmens estranys.\nSens dubte, la diferència principal entre Vilaweb i Nació és l’acceptació de comentaris anònims per part d’aquest últim, possibilitat que Vicent Partal sempre ha rebutjat pel “frikisme” que això implica, tot buscant altres formes de participació dels lectors. El nombre de comentaris, independentment de si són a favor o en contra, és un indicador clar de l’interès que aixequen certes notícies o articles (sense anar més lluny, el que vaig publicar jo abans d’ahir sobre el concert del Camp Nou no ha provocat cap comentari –senyal que no sóc gens mordaç-, mentre que el de l’amic Bianciotto, fet uns dies abans del concert, ja en du 74).\nEl Singular és un diari sobretot de política, per això va ser considerat el tercer més influent entre els diputats del Parlament de Catalunya en una enquesta recent. També publica notícies de Societat i Cultura, al costat d’un elenc d’opinadors força nombrós, amb una trentena de fixos, com ara Francesc Sanuy, Joan Ridao o Víctor Alexandre. També admet comentaris anònims, encara que amb un nivell de “frikisme” força més baix que el de Nació Digital, no sé ben bé per què, potser perquè el sedaç de filtre de comentaris és més rigorós. També és, dels tres, el que es considera de tendència més conservadora, és a dir, més pròxim a CiU, mentre que Vilaweb seria el més progressista socialment, quedant Nació en un punt inconcret a mig camí.\nI pel que fa a l’àmbit geogràfic, l’únic que aposta pel marc de Països Catalans és Vilaweb, amb una presència notable d’informacions de fora de la Catalunya autonòmica, en especial del País Valencià. Els altres dos han decidit cenyir-se al marc de les quatre províncies, tot i portar la paraula “nacional” bé en el títol, en el cas del diari d’origen osonenc, o bé en el subtítol (Diari d’actualitat nacional) en el cas del Singular.\nEn definitiva, necessitaria molt més espai per analitzar a fons els tres diaris digitals que, ara per ara, considero de referència per al sobiranisme. En tot cas, crec que són tres models diferents, que lluiten durament per atraure lectors, i que cadascú ho fa amb la seva particularitat, tot competint de forma sana i sense males armes, que jo sàpiga. Ah! Tant Vilaweb com Nació Digital ja han obert “botigues virtuals” per vendre productes de tot tipus, com a forma d’autofinançar-se i ampliar horitzons.\nMoment en que l’exèrcit interromp l’emissió d’Al Jazeera a Egipte\nSet lliçons d’història que convindria no oblidar de cara al cop d’Estat a Egipte


Més d’un centenar de persones participen a Moja en l’acte de presentació de Correm Per La Terra — Ajuntament d'Olèrdola\n23:30 del 23 de maig de 2022\nMés d’un centenar de persones participen a Moja en l’acte de presentació de Correm Per La Terra\nMés d’un centenar de persones participen a Moja en l’acte de presentació de Correm Per La Terra L’activitat va incloure l’acte de lliurament de premis de la 1a edició de la Lliga de Curses de Muntanya http://www.olerdola.cat/news/mes-d2019un-centenar-de-persones-participen-a-moja-en-l2019acte-de-presentacio-de-correm-per-la-terra http://www.olerdola.cat/news/mes-d2019un-centenar-de-persones-participen-a-moja-en-l2019acte-de-presentacio-de-correm-per-la-terra/@@download/image/Correm1.jpg\nL’activitat va incloure l’acte de lliurament de premis de la 1a edició de la Lliga de Curses de Muntanya\nCréixer en nombre de socis i consolidar la Lliga de Curses de Muntanya del Gran Penedès. Aquests són dos dels principals objectius que per l’any 2014 s’ha fixat l’associació esportiva Correm Per La Terra, segons s’exposava dissabte al vespre durant l’acte de presentació de l’entitat. L’activitat tenia lloc al Local Nou de Moja i va incloure un sopar popular, el lliurament de premis de la 1a edició de la Lliga de Curses de Muntanya i Orientació del Gran Penedès 2013, per acabar amb l’actuació del grup de música tradicional catalana Filibusters.\nMarc Castejon, de Correm per La Terra, recordava que l’entitat començava a caminar fa quatre anys a Moja, amb l’objectiu d’integrar esport, natura i cultura.(àudio)\nCorrem per la Terra pretén integrar els conceptes de natura, cultura i esport dins el territori de la Vegueria Penedès amb l’objectiu últim de contribuir “a aconseguir la independència política i econòmica del poble català”. L’entitat ha organitzat proves com la Camikursa, Kursallot, Campi Qui Pugui, Torronada i la 1 Lliga Gran Penedès. La lliga s’impulsava des del convenciment que associar-se permet als organitzadors de curses fer les coses més fàcils.(àudio)\nL’associació ha tret una nova samarreta tècnica de qualitat que només podran adquirir els nous socis de l’entitat. Està feta en base al dibuix realitzat pel pintor vilafranquí Lluís Masachs, dissenyada i produïda per l’empresa Referendum.\nAmb l’ànim de consolidar la Lliga Gran Penedès, anuncien que separaran les curses de muntanya de les d’orientació i ampliaran el calendari amb curses de les comarques de l’Anoia, Garraf i Baix Penedès. Pel 2014 també volen programar entrenaments en grup i sortides per diferents muntanyes dels Països Catalans i dissenyar rutes pel Penedès amb interès natural o cultural per fer-les corrent o caminant.\nEl 2014 també serà un any on es reforçarà el compromís social i nacional de l’entitat, participant en activitats com s’ha fet fins ara que defensen els drets socials i la independència.(àudio)\nCorrem Per La Terra subratlla l’èxit de participació de la 1a edició de la Lliga Gran Penedès, amb 7 curses de muntanya (Ordal, Moja, Sant Cugat Sesgarrigues, Sant Sadurni d’Anoia, Vilafranca del Penedès, Olesa de Bonesvalls i Sant Marti Sarroca) i 2 d’orientació (Sant Pere Molanta i Vilafranca).\nAquesta primera edició de la Lliga ha estat guanyada, en la classificació general masculina, per Manuel Torres (Esportiu Penedès); segon ha estat Josep Lluis Rubio (Club. Exc. Begues) i tercer Raul Matas (Runner’s Puigdàlber). La classificació general femenina l’ha encapçalat Núria Quiroga (Esportiu Penedès); segona ha estat Dolors Ivern (Bonesvalls Trail) i tercera Regina Carné (Correm Per La Terra).\nL’equip més regular ha estat el Bonesvalls Trail, seguit de l’Esportiu Penedès i de Correm Per La Terra\nEscolta l'entrevista a Marc Castejon, realitzada per Canal 20-Ràdio Olèrdola,clicant aquí